'Voetganger' sterf toe vragmotors rol | Maroela Media
Nicholas Dollman, woordvoerder van Netcare 911, het gesê die ongeluk het omstreeks 04:00 op die N3 tussen Harrismith en Van Reenen plaasgevind. Volgens Dollman het die vragmotors deur die versperring langs die pad geploeg en by 'n wal afgerol. Een van die bestuurders was in die wrak vasgekeer.
"Brandweerbeamptes van Harrismith het meganiese toerusting gebruik om die bestuurder uit die vragmotor te bevry. Hy was in 'n stabiele toestand en is na 'n hospitaal geneem. Die ander vragmotorbestuurder het slegs geringe beserings opgedoen," het Dollman gesê.
Hy het gesê 'n derde slagoffer is buite die vragmotors gevind waar hy reeds aan sy ernstige beserings beswyk het. "Albei vragmotorbestuurders het gesê hulle was alleen in hul voertuie en daar word dus vermoed dat die oorledene 'n voetganger was."
Heel moontlik wou bestuurders n ongeluk vermy het …ongelukkig vir voetganger op verkeerde plek en tyd….sal my nie verbaas dat hy ook sopie te veel in gehad het
Moontlik n passasier wat nie veronderstel was om saam te ry nie.
Price of bee. Bring back sycometrix
Murphy's Law? Dis darem baie toevallig. Twee vragmotors slaan om EN daar is 'n voetganger, alles op dieselfde plek op die oop pad?